Sir John Eliot Gardiner, a Monteverdi Choir és az English | Jegy.hu
Monteverdi: Beatus vir I, SV 268
Monteverdi: Confitebor tibi domine III („stile alla franzese”), SV 267
Monteverdi: Adoramus te Christe, SV 289
Monteverdi: Domine ne in furore tuo, SV 298
Monteverdi: O ciechi, il tanto affaticar che giova?, SV 252
Monteverdi: Chi vol che m’innamori, SV 256
Monteverdi: Dixit Dominus II („concertato”), SV 264
Monteverdi: Altri canti di Marte e di sua schiera, SV 155
Monteverdi: Lamento della Ninfa, SV 163
Monteverdi: Ardo e scoprir, ahi lasso, io non ardisco, SV 158
Monteverdi: Sestina: Lagrime d’amante al sepolcro dell’amata, SV 111
Monteverdi: Hor che ’l ciel e la terra e ’l vento tace
Énekes szólisták: Anna Dennis, Julia Doyle, Francesca Boncompagni, Silvia Frigato, Francesca Biliotti, Michal Czerniawski, Krystian Adam, Zachary Wilder, Peter Davoren, Gareth Treseder, John Taylor Ward, Gianluca Buratto
Sir John Eliot Gardiner egy Monteverdi-mű megszólaltatása céljából alapította immár több mint fél évszázada azt a kórust, amellyel ezúttal a korszakos jelentőségű barokk zeneszerző egyházi és világi vokális műveiből nyújt színes válogatást. A műsort most is egy zeneszerző leleményességével állította össze napjaink egyik legjelentősebb karmestere: megszólalnak többek között tételek Monteverdi élete utolsó éveiben kiadott, zenei végrendeletének is tekintett gyűjteményéből, valamint részletek a régizenei avantgárd egyik klasszikusának tekintett 8. madrigálkötetből is. Ha pedig olyan kivételes művészek szólaltatják meg ezeket a fület és elmét gyönyörködtető akusztikai csodákat, mint a Monteverdi Choir és az English Baroque Soloists, minden eséllyel felejthetetlen élményben lesz része a Nagyterem közönségének. Az esemény különlegessége, hogy Gardiner a hangversenyen már a Zeneakadémia díszdoktoraként lép színpadra, ezzel is szorosabbra fűzve kapcsolatát a magyar zenekultúrával.